**การศึกษาสถาบัน**

**สภาพการได้งานของบัณฑิตสัตวแพทย์ มข. รุ่นที่ 22**

**Jobs obtaining status of the22 th KKU. Vet. Med. graduates**

รัคณภรณ์ ใจไวย์ธนา1 อรัญญา ศิริไกรวรรณ1 ชนิดา ชาอินทร์ 1

**บทคัดย่อ**

ในปีการศึกษา 2556 คณะสัตวแพทยศาสตร์ มหาวิทยาลัยขอนแก่น มีผู้สำเร็จการศึกษาหลักสูตรสัตวแพทยศาสตรบัณฑิต จำนวน 94 คน เข้ารับพระราชทานปริญญาบัตรจำนวน 93 คน เป็นบัณฑิตหญิง 54 (58.06%) คน เป็นบัณฑิตชาย 39 (41.94%) คน บัณฑิตสัตวแพทย์ มข. รุ่นที่ 22 ใช้เวลาในการศึกษาตามหลักสูตร 6 ปี 88 (94.62%) คน และ 5 (5.37%) คน ใช้เวลาในการศึกษามากกว่า 6 ปี

งานของบัณฑิตสัตวแพทย์ มข.รุ่นที่ 22 ทำงานใน 4 กลุ่มอาชีพ คือ ข้าราชการ/เจ้าหน้าที่หน่วยงานของรัฐ 14 (16.09%) คน รัฐวิสาหกิจ 2 (2.30%) คน พนักงานบริษัท/องค์กรธุรกิจเอกชน 69 (79.31%) คน และกลุ่มธุรกิจอิสระ/เจ้าของกิจการ 2 (2.30%) คน เงินเดือนที่บัณฑิตได้รับ กลุ่มงานข้าราชการ/เจ้าหน้าที่หน่วยงานของรัฐ ได้รับอัตราเงินเดือนอยู่ในช่วง 18,000-30,000 บาท/เดือน กลุ่มอาชีพรัฐวิสาหกิจ อยู่ในในช่วง 15,000-22,000 บาท/เดือน กลุ่มพนักงานบริษัทอยู่ในช่วง 25,000-27,500 บาท/เดือน กลุ่มงานคลินิก/โรงพยาบาลสัตว์รับเงินเดือนอยู่ในช่วง 19,325-40,000 กลุ่มงานธุรกิจอิสระ/ธุรกิจส่วนตัว มีรายได้ประมาณ 15,000-30,000 บาท/เดือน กลุ่มพนักงานบริษัทที่เป็นตัวแทนจำหน่ายมีรายได้ประมาณ 15,000-40,000 บาท/เดือน ส่วนที่มีจำนวนมากที่สุด คือ กลุ่มที่ทำงานคลินิก/โรงพยาบาลสัตว์ มีทั้งหมด 51 คน ส่วนระยะเวลาการได้งานทำของบัณฑิต 41 (47.13%) คน ได้งานทำทันทีที่สำเร็จการศึกษา และ 15 (17.24%) คน ได้งานทำภายใน 1-2 เดือน

บัณฑิตได้งานทำตรงกับสายวิชาชีพ 85 (97.70%) คน ไม่ตรงสายวิชาชีพ 2 (2.35%) คน พอใจในงานที่ทำ 81 (95.29%) คน และนำความรู้ที่เรียนมาไปใช้ในงานวิชาชีพ มาก-มากที่สุด 75 (86.20%) คน บัณฑิตที่ทำงานแล้ว และมีความประสงค์ที่จะศึกษาต่อในระดับปริญญาตรี ปริญญาโท และปริญญาเอก จำนวน 4 คน 41 คน และ 2 คน ตามลำดับ และบัณฑิตต้องการศึกษาต่อในสาขาวิชาชีพทางด้านสัตวแพทย์ 33 (70.21%)คน

บัณฑิตให้ข้อเสนอแนะเกี่ยวกับความรู้ที่จะเอื้อประโยชน์ต่อการประกอบอาชีพมากยิ่งขึ้น คือ ต้องเพิ่มพูนความรู้ด้านภาษาอังกฤษ (74) การฝึกปฏิบัติงานจริง (48) คอมพิวเตอร์ (18) เทคนิคการวิจัย (16) การใช้อินเตอร์เน็ต (9) และบัญชี (7) หลักสูตรและสาขาวิชาที่เรียน ควรมุ่งเน้นการทำวิจัยและการปฏิบัติงานจริง มีการจัดทำหลักสูตรร่วมกับมหาวิทยาลัยต่างประเทศ ส่วนการจัดการเรียนการสอน ควรมุ่งเน้นสนับสนุนการพัฒนาทักษะชีวิต เน้นการจัดการเรียนการสอนโดยการวิจัยเป็นฐาน และการจัดการเรียนการสอนรองรับการเปลี่ยนแปลงในระดับนานาชาติ และกระแสโลกาภิวัตน์ ส่วนการจัดกิจกรรมพัฒนานักศึกษา ควรพัฒนาศักยภาพนักศึกษา เช่น ทักษะบุคลิกภาพ ภาษา และกิจกรรมด้านคุณธรรม จริยธรรม สร้างจิตสำนึกในความเป็นนักศึกษามหาวิทยาลัยขอนแก่น

**คำสำคัญ** บัณฑิตสัตวแพทย์ มข. รุ่นที่ 22

1 คณะสัตวแพทยศาสตร์ มหาวิทยาลัยขอนแก่น

**บทนำ**

การศึกษาการมีงานทำของบัณฑิต เป็นสิ่งหนึ่งที่บ่งบอกถึงคุณภาพการจัดการศึกษาของคณะ และมหาวิทยาลัย และระบุให้เป็นตัวชี้วัดหนึ่งในการจัดทำคำรับรองการปฏิบัติราชการของมหาวิทยาลัย รวมทั้งยังสามารถนำผลการวิเคราะห์ข้อมูลไปพิจารณาประกอบการปรับปรุงพัฒนาการจัดการเรียนการสอน เพื่อตอบสนองตลาดแรงงานในภาวะการณ์ปัจจุบัน ในปีการศึกษา 2556 มีนักศึกษาคณะสัตวแพทยศาสตร์ มหาวิทยาลัยขอนแก่น สำเร็จการศึกษา จำนวน 94 คน นับเป็นรุ่นที่ 22 ของคณะสัตวแพทยศาสตร์ และบัณฑิตรุ่นที่ 46 ของมหาวิทยาลัยขอนแก่น ซึ่งเข้ารับพระราชทานปริญญาบัตร ในวันจันทร์ที่ 1 ธันวาคม 2557 มีบัณฑิตสัตวแพทย์เข้ารับพระราชทานปริญญาบัตร จำนวน 93 คน และในช่วงระยะเวลา 7 เดือน (พฤษภาคม 2557 – พฤศจิกายน 2557) ที่บัณฑิตกระจายทำงานในหน่วยงานต่าง ๆ ทั้งหน่วยงานของรัฐและหน่วยงานเอกชน การที่บัณฑิตได้เข้าร่วมในพิธีพระราชทานปริญญาบัตร ณ มหาวิทยาลัยขอนแก่น ในครั้งนี้ นับเป็นโอกาสที่ดีที่มหาวิทยาลัยได้ทำการศึกษาภาวะการหางานทำของบัณฑิต ที่สามารถได้ข้อมูลค่อนข้างครบถ้วนสมบูรณ์ ซึ่งผลการศึกษาจะเป็นประโยชน์ต่อคณะฯ และมหาวิทยาลัย ในการปรับปรุงการผลิตบัณฑิตให้เป็นบัณฑิตที่พึงประสงค์ของมหาวิทยาลัย สังคมและประเทศชาติต่อไป

**วัตถุประสงค์การศึกษา/วิจัย**

1. ศึกษาภาวะการได้งานทำของบัณฑิตสัตวแพทย์ ที่สำเร็จการศึกษาในปีการศึกษา 2556
2. ความคิดเห็นของบัณฑิตเกี่ยวกับหลักสูตร การจัดการเรียนการสอน และกิจกรรมพัฒนานักศึกษา เพื่อเป็นข้อมูลในการผลิตบัณฑิตสัตวแพทย์ที่มีคุณภาพตรงตามความต้องการของสังคม

**วิธีดำเนินการศึกษา/วิจัย**

1. สืบค้นข้อมูลบัณฑิตสัตวแพทย์ มหาวิทยาลัยขอนแก่น จากงานบริการการศึกษา

คณะสัตวแพทยศาสตร์ มหาวิทยาลัยขอนแก่น

2. สืบค้นข้อมูลบัณฑิตสัตวแพทย์ จาก Website ของสำนักบริหารและพัฒนาวิชาการ

มหาวิทยาลัยขอนแก่น

3. แบบสอบถามและการซักถาม โดยให้บัณฑิตสัตวแพทย์ มข. รุ่นที่ 22 ที่รายงานตัวเข้ารับ

พระราชทานปริญญาบัตร กรอกแบบสำรวจภาวะการหางานทำของบัณฑิต รุ่นปีการศึกษา

2556, มหาวิทยาลัยขอนแก่น โดยรวบรวมข้อมูล ณ วันที่ 1 ธันวาคม 2557

1. 6. การวิเคราะห์ข้อมูลพื้นฐานทั่วไป ใช้สถิติพรรณนา (descriptive statistical analysis) เช่น
2. ร้อยละ เป็นต้น

**คำนิยาม**

บัณฑิต หมายถึง บัณฑิตที่สำเร็จการศึกษาหลักสูตรสัตวแพทยศาสตรบัณฑิต

จากคณะสัตวแพทยศาสตร์ มหาวิทยาลัยขอนแก่น

มข. รุ่นที่ 22 หมายถึง บัณฑิตที่สำเร็จการศึกษาหลักสูตรสัตวแพทยศาสตรบัณฑิต

จากคณะสัตวแพทยศาสตร์ มหาวิทยาลัยขอนแก่น รุ่นที่ 22

มหาวิทยาลัย หมายถึง มหาวิทยาลัยขอนแก่น

คณะฯ หมายถึง คณะสัตวแพทยศาสตร์ มหาวิทยาลัยขอนแก่น

**ผลการศึกษา**

กลุ่มตัวอย่างที่ตอบแบบสอบถามในครั้งนี้คือ บัณฑิตคณะสัตวแพทยศาสตร์ มหาวิทยาลัยขอนแก่น รุ่นที่ 22 ที่สำเร็จการศึกษาในปีการศึกษา 2556 ซึ่งเข้ารับพระราชทานปริญญาบัตร ในวันที่ 1 ธันวาคม 2557 จำนวน 93 คน จำแนกตามระยะเวลาที่บัณฑิตใช้ในการศึกษาหลักสูตรสัตวแทพยศาสตรบัณฑิต รายละเอียดตามตารางที่ 1

ตารางที่ 1 แสดงระยะเวลาที่บัณฑิตใช้ในการศึกษาหลักสูตรสัตวแพทยศาสตรบัณฑิต

|  |  |  |  |  |  |  |  |
| --- | --- | --- | --- | --- | --- | --- | --- |
|  | จำนวน(คน) | 6 ปี | | 7 ปี | | 8 ปี | |
|  |  | ชาย | หญิง | ชาย | หญิง | ชาย | หญิง |
| บัณฑิตรุ่นที่ 22 | 93 | 38 | 50 | 1 | 3 | - | 1 |
| รวม (คน/%) | 93 (100) | 88 (94.62) | | 4 (4.30) | | 1 (1.08) | |

ผลการศึกษาข้อมูลจากการสืบค้นและจากแบบสอบถาม พบว่า บัณฑิตสัตวแพทย์ มข.รุ่นที่ 22 จำนวน 93 คน เป็นบัณฑิตหญิง 54 (58.06%)คน บัณฑิตชาย 39 (41.94%)คน ใช้เวลาศึกษา 6 ปีตามที่หลักสูตรกำหนด จำนวน 88 (94.62%)คน บัณฑิตใช้เวลาศึกษา 7 ปี จำนวน 4 (4.30%)คน และบัณฑิตที่ใช้เวลาศึกษา 8 ปี จำนวน 1 (1.08%)คน ส่วนบัณฑิตที่ใช้เวลาศึกษามากกว่า 6 ปี ส่วนใหญ่เป็นบัณฑิตหญิง 4 คน บัณฑิตชาย 1 คน

ตารางที่ 2 แสดงสถานะการทำงานปัจจุบันของบัณฑิตสัตวแพทย์ (สำรวจเมื่อ 1 ธันวาคม 2557)

|  |  |
| --- | --- |
| สถานะการทำงาน | จำนวน(คน/%) |
| มีทำงานแล้ว | 87 (93.55) |
| กำลังศึกษาต่อ | 4 (4.30) |
| ยังไม่ได้งานและมิได้ศึกษาต่อ | 2 (2.15) |
| รวม (คน/%) | 93 (100.00) |

ตารางที่ 2 พบว่าบัณฑิตสัตวแพทย์ จำนวน 93 คน เข้ารับพระราชทานปริญญาบัตรและตอบแบบสอบถามภาวะการมีงานทำของบัณฑิต ประจำปีการศึกษา 2556 จำนวน 93 คน คิดเป็นร้อยละ 100% แยกเป็นบัณฑิตหญิง 54 (58.06%)คน บัณฑิตชาย 39 (41.94%)คน จากการศึกษาพบว่า มีงานทำแล้ว 87 (93.55%)คน และกำลังศึกษาต่อ 4 (4.30%)คน ยังไม่ได้ทำงานและมิได้ศึกษาต่อ 2 (2.15%)คน

ตารางที่ 3 แสดงสถานะการทำงานของบัณฑิตสัตวแพทย์ จำแนกตามกลุ่มอาชีพและประเภทงานที่ทำ

|  |  |  |
| --- | --- | --- |
| กลุ่มอาชีพ | จำนวน(คน/%) | ประเภทงานที่ทำ คน(%) |
| ข้าราชการ/เจ้าหน้าที่หน่วยงานของรัฐ | 14 (16.09) | กรมปศุสัตว์ 1 (1.15)  อาจารย์ 1 (1.15)  พนง.มหาวิทยาลัย 4 (4.60)  มูลนิธิช้างไทย 1 (1.15)  สหกรณ์ 3 (3.44)  สำนักงานปศุสัตว์ 2 (2.30)  ด่านกักกัน 2 (2.30) |
| รัฐวิสาหกิจ | 2 (2.30) | สัตวแพทย์ประจำศูนย์ 1 (1.15)  สัตวแพทย์ประจำสหกรณ์ 1 (1.15) |
| พนักงานบริษัท/องค์กรธุรกิจเอกชน | 69 (79.31) | สัตวแพทย์ประจำโรงพยาบาล/คลินิก/บริษัท/ฟาร์ม 58 (66.67)  พนักงานขาย 11 (12.64) |
| ธุรกิจอิสระ/เจ้าของกิจการ | 2 (2.30) | ครูสอนร้องเพลง 1 (1.15)  ที่ปรึกษาโครงการ 1 (1.15) |
| รวม (คน/%) | 87 (100.0) |  |

ตารางที่ 3 พบว่า บัณฑิตสัตวแพทย์ ที่มีงานทำแล้ว จำนวน 87 คน กระจายทำงานอยู่ในกลุ่มอาชีพ 4 กลุ่มอาชีพ คือ กลุ่มข้าราชการ/เจ้าหน้าที่หน่วยงานของรัฐ จำนวน 14 (16.09%)คน กลุ่มรัฐวิสาหกิจ จำนวน 2 (2.30%)คนกลุ่มพนักงานบริษัท/องค์กรธุรกิจเอกชน จำนวน 69 (79.31%)คน กลุ่มดำเนินธุรกิจอิสระ/เจ้าของกิจการ จำนวน 1 (1.15%)คน และไม่ระบุกลุ่มอาชีพ จำนวน 1 (1.15%)คน

กลุ่มพนักงานบริษัท/องค์กรธุรกิจเอกชน จำนวน 69 (79.31%)คน พบว่า ทำงานตำแหน่งนายสัตวแพทย์ มากที่สุดคือ 58(66.67%)คน รองลงมาคือ กลุ่มข้าราชการ/เจ้าหน้าที่หน่วยงานของรัฐ จำนวน 14 (16.09%)คน กลุ่มอาชีพพนักงานบริษัท/องค์กรธุรกิจเอกชน จำนวน 69 (79.31%)คน พบว่า บัณฑิตที่ทำงานในกลุ่มงานโรงพยาบาล/คลินิก จำนวน 51(58.62%)คน เป็นพนักงานขายยาหรืออาหารสัตว์ 11 (12.64%)คน และ เป็นพนักงานบริษัท 7 (8.05%)คน

ตารางที่ 4 แสดงอาชีพของบัณฑิตสัตวแพทย์ มข. รุ่นที่ 22 จำแนกตามเพศ

|  |  |  |  |
| --- | --- | --- | --- |
| กลุ่มอาชีพ | จำนวนบัณฑิตจำแนกตามเพศ (คน/%) | | รวม  (คน) |
| ชาย คน(%) | หญิง คน(%) |
| ข้าราชการ/เจ้าหน้าที่หน่วยงานของรัฐ | 9 (10.34) | 5 (5.74) | 14 |
| รัฐวิสาหกิจ  พนักงานบริษัท | 1 (1.15)  1 (1.15) | 1 (1.15)  6 (6.89) | 2  7 |
| คลินิก/โรงพยาบาลสัตว์ | 20 (22.98) | 31 (35.63) | 51 |
| พนักงานขาย  ธุรกิจอิสระ/เจ้าของกิจการ | 8 (9.19)  1 (1.15) | 3 (3.34)  1 (1.15) | 11  2 |
|  |  |  |  |
| รวม (คน) | 40 | 47 | 87 |

ตารางที่ 4 พบว่า หากจำแนกตามเพศของบัณฑิตของแต่ละกลุ่มอาชีพ กลุ่มอาชีพ ข้าราชการ/เจ้าหน้าที่หน่วยงานของรัฐ จำนวน 14 คน จำแนก เป็นบัณฑิตชาย 9 (10.34%)คน เป็นบัณฑิตหญิง 5 (5.74%)คน กลุ่มอาชีพรัฐวิสาหกิจ จำนวน 2 คน เป็นบัณฑิตชาย 1 (1.15%)คน บัณฑิตหญิง 1(1.15%)คน กลุ่มอาชีพพนักงานบริษัท/องค์กรธุรกิจเอกชน/พนักงานบริษัท จำนวน 7 คน จำแนกเป็นบัณฑิตชาย 1 (1.15%)คน เป็นบัณฑิตหญิง 6 (6.89%)คน อาชีพคลินิก/โรงพยาบาลสัตว์ จำนวน 51 คน จำแนกเป็นบัณฑิตชาย 20 (22.98%)คน เป็นบัณฑิตหญิง 31 (35.63%)คน พนักงานขาย จำนวน 11 คนจำแนกเป็นบัณฑิตชาย 8 (9.19%) เป็นบัณฑิตหญิง 3(3.45%)คน ส่วนกลุ่มอาชีพที่ดำเนินธุรกิจอิสระ/เจ้าของกิจการเป็นบัณฑิตชาย1(1.15%)คน (เป็นที่ปรึกษาโครงการ) เป็นบัณฑิตหญิง 1(1.15%)คน (เป็นครูสอนร้องเพลง)

ตารางที่ 5 แสดงความรู้ความสามารถพิเศษที่บัณฑิตสัตวแพทย์ คิดว่า มีส่วนช่วยให้ได้งานทำ

|  |  |
| --- | --- |
| ความรู้ความสามารถพิเศษ | ความคิดเห็น  คน(%) |
| ด้านภาษาต่างประเทศ | 33 (35.48) |
| ด้านการใช้คอมพิวเตอร์ | 15 (16.13) |
| ด้านกิจกรรมสันทนาการ | 5 (5.38) |
| ด้านศิลปะ | 6 (6.45) |
| ด้านกีฬา | - |
| นาฏศิลป์/ดนตรีขับร้อง | - |
| ไม่มีความคิดเห็น | 34 (36.56) |
| รวม | 93 (100) |

ตารางที่ 5 พบว่า ด้านความรู้ความสามารถพิเศษที่บัณฑิตสัตวแพทย์ คิดว่า มีส่วนช่วยให้ได้งานทำ คือ ด้านภาษาต่างประเทศ 33 (35.48%)คน ด้านการใช้คอมพิวเตอร์ 15 (16.13%)คน ด้านกิจกรรมสันทนาการ 5 (5.38%)คน ด้านศิลปะ 6 (6.45%)คน ด้านกีฬา และด้านนาฏศิลป์/ดนตรีขับร้อง 0 (0.0%)คน และไม่มีความคิดเห็น 34 (36.56%)คน

ตารางที่ 6 แสดงระยะเวลาการได้งานทำของบัณฑิตสัตวแพทย์ มข. รุ่นที่ 22

|  |  |  |  |  |  |  |
| --- | --- | --- | --- | --- | --- | --- |
| ระยะเวลา  การได้งานทำ | หน่วยงาน (คน) | | | | | รวม  (คน(%) |
| คลินิก/รพ.สัตว์เอกชน | ราชการ | พ.บริษัท | รัฐวิสาหกิจ | ธุรกิจส่วนตัว |
| ก่อนสำเร็จการศึกษา | 1 | - | - | - | - | 1 (1.15) |
| ได้งานทันที | 35 | 2 | 3 | 1 | - | 41 (47.13) |
| 1 – 2 เดือน | 10 | 2 | 3 | - | - | 15 (17.24) |
| 3 – 6 เดือน | 6 | 2 | 1 | 1 | 1 | 11 (12.64) |
| 7 – 9 เดือน | 5 | 3 | - | - | - | 8 (9.20) |
| 10 – 12 เดือน | - | 1 | - | - | 1 | 2 (2.30) |
| มากกว่า 1 ปี | - | 1 | - | - | - | 1 (1.15) |
| ไม่ระบุเวลา | 5 | 3 | - | - | - | 8 (9.20) |
| รวม (คน/%) | 62 | 14 | 7 | 2 | 2 | 87 (100) |

ตารางที่ 6 พบว่า สำหรับระยะเวลาการได้งานทำของบัณฑิต บัณฑิตสัตวแพทย์ ได้งานทำก่อนสำเร็จการศึกษา จำนวน 1 (1.15%)คน ได้งานทำทันที่ จำนวน 41(47.13%)คน ได้งานทำภายในระยะเวลา 1-2 เดือน จำนวน 15 (17.24%)คน ได้งานทำภายในระยะเวลา 3-6 เดือน จำนวน 11(12.64%)คน ได้งานทำภายในระยะเวลา 7-9 เดือน จำนวน 8(9.20%)คน ได้งานทำภายในระยะเวลา 10-12 เดือน จำนวน 2(2.30%)คน ได้งานทำมากกว่า 1 ปี จำนวน 1(1.15%)คน และไม่ระบุเวลา 8 (9.20%)

ตารางที่ 7 แสดงอัตราเงินเดือนต่ำสุด-สูงสุด ที่บัณฑิตสัตวแพทย์ ได้รับในแต่ละกลุ่มอาชีพ

|  |  |  |  |  |
| --- | --- | --- | --- | --- |
| กลุ่มอาชีพ | จำนวน  (คน) | ลักษณะงาน | อัตราเงินเดือน (บาท/เดือน) | |
| ต่ำสุด | สูงสุด |
| ข้าราชการ/ จ.หน่วยงานของรัฐ | 1 | สัตวแพทย์ กรมปศุสัตว์ | 23,430 | - |
| 1 | อาจารย์มหาวิทยาลัยมหาสารคาม | 22,150 | - |
| 2 | สัตวแพทย์ประจำรพ.สัตว์ ม.เชียงใหม่ | 25,000 | 30,000 |
| 1 | สัตวแพทย์ประจำรพ.สัตว์ ม.ขอนแก่น | 25,520 | - |
| 1 | สัตวแพทย์ประจำรพ.สัตว์ ม.มหิดล | 23,000 | - |
| 8 | นายสัตวแพทย์ศูนย์/สำนัก | 18,000 | 25,000 |
| รัฐวิสาหกิจ | 1 | สัตวแพทย์ประจำศูนย์ | 15,000 | - |
| 1 | สัตวแพทย์ประจำสหกรณ์ | 22,000 | - |
| คลินิก/รพ.สัตว์ | 39 | สัตวแพทย์ประจำใน กทม. และปริมณฑล | 20,000 | 40,000 |
| 23 | สัตวแพทย์ประจำในส่วนภูมิภาคต่างจังหวัด) | 19,325 | 30,000 |
| ธุรกิจอิสระ/เจ้าของกิจการ | 2 | ที่ปรึกษาโครงการ/สอนร้องเพลง | 15,000 | 30,000 |
|  |  |  |  |  |

ตารางที่ 7 พบว่า อัตราเงินเดือนที่บัณฑิตสัตวแพทย์ได้รับเป็นดังนี้ กลุ่มอาชีพข้าราชการ/เจ้าหน้าที่หน่วยงานของรัฐ หน่วยงานสหกรณ์การเกษตร ได้รับเงินเดือนต่ำสุด 18,000 บาท/เดือน หน่วยงานโครงการ PODD คณะสัตวแพทยศาสตร์ มหาวิทยาลัยเชียงใหม่ ได้รับเงินเดือนสูงสุด 30,000 บาท/เดือน อาจารย์มหาวิทยาลัยมหาสารคาม ได้รับเงินเดือน 22,150 บาท/เดือน สัตวแพทย์ประจำโรงพยาบาลสัตว์ มหาวิทยาลัยขอนแก่น ได้รับเงินเดือน 25,520 บาท/เดือน สัตวแพทย์ประจำโรงพยาบาลสัตว์ มหาวิทยาลัยเชียงใหม่ ได้รับเงินเดือน 25,000 บาท/เดือน สัตวแพทย์ประจำโรงพยาบาลสัตว์ มหาวิทยาลัยมหิดล ได้รับเงินเดือน 23,000 บาท/เดือน และในส่วนสัตวแพทย์ทำงานมูลนิธิ ได้รับเงินเดือน 25,000 บาท/เดือน

กลุ่มอาชีพรัฐวิสาหกิจ ที่ทำงานเป็นสัตวแพทย์ประจำหน่วยงาน ได้รับเงินเดือนต่ำสุด 15,000 บาท/เดือน สูงสุด 22,000 บาท/เดือน

กลุ่มอาชีพพนักงานบริษัท ที่ทำงานเป็นสัตวแพทย์ประจำฟาร์ม/วิชาการ ได้รับเงินเดือนต่ำสุด 25,000 บาท/เดือน สูงสุด 27,500 บาท/เดือน ส่วนที่ทำงานเป็นพนักงานขาย ได้รับเงินเดือนต่ำสุด 15,000 บาท/เดือน สูงสุด 40,000 บาท/เดือน

กลุ่มอาชีพคลินิก/โรงพยาบาลสัตว์ ที่อยู่ในเขตกรุงเทพมหานครและปริมณฑล อัตราเงินเดือนที่ได้รับต่ำสุด 20,000 บาท/เดือน สูงสุด 30,000 บาท/เดือน ส่วนคลินิก/โรงพยาบาลสัตว์ ที่อยู่ในส่วนภูมิภาค (ต่างจังหวัด) อัตราเงินเดือนที่ได้รับต่ำสุด 19,325 บาท/เดือน สูงสุด 30,000 บาท/เดือน

กลุ่มที่ทำธุรกิจอิสระ/เจ้าของกิจการ มีรายได้ ต่ำสุด 15,000 บาท/เดือน และรายได้สูงสุด 30,000 บาท/เดือน

ตารางที่ 8 แสดงความพอใจในงานที่ทำ และการนำความรู้ไปใช้ของบัณฑิตสัตวแพทย์ มข. รุ่นที่ 22

|  |  |  |  |  |  |
| --- | --- | --- | --- | --- | --- |
| ลักษณะงานที่ทำตรงกับสาขาวิชาชีพ | จำนวน  คน(%) | ความพอใจ คน(%) | | สาเหตุที่ไม่พอใจเพราะ | นำความรู้สาขาวิชาชีพไปใช้ |
| พอใจ | ไม่พอใจ |
| ตรงสายงาน | 85 (97.70%) | 81 (95.29%) | 4 (4.70%) | - ระบบงานไม่ดี  - ผู้ร่วมงานไม่ดี  - ขาดความมั่นคง  - ขาดความก้าวหน้า | มากที่สุด 45 (51.72%)  มาก 30 (34.48%)  ปานกลาง 5 (5.74%)  น้อย 4 (4.60%)  น้อยที่สุด -  ไม่มีความเห็น  3 (3.44%) |
| ไม่ตรงสายงาน | 2 (2.30%) | - | - | - | - |

ตารางที่ 8 พบว่า ความพอใจในงานที่ทำ และการนำความรู้ความสามารถ ไปใช้ในงานที่ทำของบัณฑิตสัตวแพทย์ บัณฑิตสัตวแพทย์ทำงานที่ตรงกับสาขาวิชาชีพจำนวน 85(97.70%)คน และมีเพียง 2(2.30%)คน ที่ทำงานไม่ตรงกับสายวิชาชีพ ผู้ที่ทำงานตรงกับสายวิชาชีพมีความพอใจในงานที่ทำอยู่ 81 (95.29%))คน ไม่พอใจในงานที่ทำ 4 (4.70%)คน ซึ่งสาเหตุความไม่พอใจในงานที่ทำเพราะ ระบบงานไม่ดี ผู้ร่วมงานไม่ดี ขาดความมั่นคง ขาดความก้าวหน้า ส่วนการนำความรู้ในสาขาวิชาชีพไปประยุกต์ใช้กับหน้าที่การงานที่ทำ พบว่า นำไปใช้มากที่สุด 45 (51.72%)คน มาก 30 (34.48%)คน ปานกลาง 5 (5.74%)คน น้อย 4 (4.60%)คน และไม่มีความเห็น 3 (3.44%)คน

ตารางที่ 9 แสดงความต้องการศึกษาต่อของบัณฑิตสัตวแพทย์ มข. รุ่นที่ 22

|  |  |  |  |  |
| --- | --- | --- | --- | --- |
| การศึกษาต่อ  คน/% | ระดับ | สาขาที่ต้องการศึกษาต่อ  คน/% | มหาวิทยาลัย  คน/% | เหตุผลการศึกษาต่อ |
| ศึกษาต่อ  47 (54.02%) | ตรี (4)  โท (41)  เอก (2) | สาขาเดิม 33 (70.21%)  ไม่ใช่สาขาเดิม 14 (29.79%) | รัฐบาล 32 (68.09%)  เอกชน 2 (4.26%)  ตปท. 13 (27.66%) | - ต้องการเพิ่มเติมความรู้ความ  สามารถเฉพาะทางในวิชาชีพ  - เป็นความต้องการส่วนตัว  - เป็นความต้องการขององค์กร  - ต้องการเป็นอาจารย์สอน |
| ไม่ศึกษาต่อ  28 (32.18%) | - | - | - | - |
| ไม่มีความเห็น  12 (13.79%) | - | - | - | - |

ตารางที่ 9 พบว่า บัณฑิตสัตวแพทย์ที่ทำงานแล้ว จำนวน 87 คน มีความประสงค์จะศึกษาต่อ จำนวน 47 (54.02%)คน ไม่ศึกษาต่อ 28 (32.18%)คน และไม่มีความเห็น 12 (13.79%)คน ในส่วนของมหาวิทยาลัยที่ต้องการศึกษาต่อจะเป็นมหาวิทยาลัยของรัฐบาล 32 (68.09%)คน รองลงมาคือ มหาวิทยาลัยต่างประเทศ 13 (27.66%)คน และมหาวิทยาลัยเอกชน 2 (4.26%)คน มีคนต้องการศึกษาต่อน้อยที่สุด ส่วนเหตุผลที่ต้องการศึกษาต่อ คือ ต้องการเพิ่มเติมความรู้ความสามารถเฉพาะทางในวิชาชีพ เป็นความต้องการส่วนตัว เป็นความต้องการขององค์กร และต้องการเป็นอาจารย์สอน

บัณฑิตสัตวแพทย์ ที่มีงานทำแล้วและต้องการศึกษาต่อ จำนวน 47 คน ไม่มีปัญหาในการศึกษาต่อ จำนวน 32 คน มีปัญหา จำนวน 11 คน ไม่แสดงความคิดเห็น 4 คน ปัญหาที่เป็นอุปสรรคต่อการศึกษาต่อ คือ คุณสมบัติในการสมัครเรียนและข้อมูลสถานศึกษาต่อไม่เพียงพอ ขาดความรู้พื้นฐานในการศึกษาต่อ และขาดแคลนเงินทุน

ตารางที่ 10 แสดงความความคิดเห็นเกี่ยวกับหลักสูตรของมหาวิทยาลัย ควรเพิ่มรายวิชาหรือความรู้เรื่องใดที่จะเอื้อประโยชน์ต่อการประกอบอาชีพของท่านได้มากยิ่งขึ้น

|  |  |  |
| --- | --- | --- |
| ข้อควรเพิ่มความรู้ด้านใดที่เอื้อประโยชน์ต่อการทำงาน | ข้อเสนอแนะเกี่ยวกับ | ข้อเสนอแนะ |
| ภาษาอังกฤษ (74)  การฝึกปฏิบัติจริง (48)  คอมพิวเตอร์ (18)  เทคนิคการวิจัย (16)  การใช้อินเตอร์เน็ต (9)  บัญชี (7) | หลักสูตร/สาขาวิชาที่เรียน | - มุ่งเน้นการทำวิจัยและปฏิบัติจริง(56)  -สนับสนุนหลักสูตรนานาชาติ(37)  -สนับสนุนหลักสูตรที่ร่วมกับภาคการผลิตจริง(28) |
| การเรียนการสอน | - เน้นการสอนที่พัฒนาทักษะชีวิต(52)  - เน้นการสอนโดยใช้วิจัย โครงการ และปัญหาเป็น ฐาน(35)  - เน้นการสอนรองรับการเปลี่ยนแปลงในระดับนานชาติและโลกาภิวัฒน์(32) |
| กิจกรรมพัฒนานักศึกษา | - พัฒนาด้านทักษะ บุคลิกภาพ และภาษา(73)  - พัฒนาด้านคุณธรรม จริยธรรม จิตสำนึกความ ภาคภูมิใจความเป็นนักศึกษา มข.(47)  - ส่งเสริมด้านสุขภาพอนามัยด้านร่างกายและจิตใจ ปลอดจากสิ่งเสพติดและอบายมุข(25) |

หมายเหตุ ตัวเลขภายใน ( ) ที่ต่อท้ายข้อความ คือ จำนวนคน

ตารางที่ 10 พบว่า บัณฑิตสัตวแพทย์ ได้ให้ข้อเสนอแนะเกี่ยวกับหลักสูตรของมหาวิทยาลัย ควรเพิ่มรายวิชาหรือความรู้เรื่องใดที่จะเอื้อประโยชน์ต่อการประกอบอาชีพของบัณฑิตได้มากยิ่งขึ้น คือ ต้องเพิ่มพูนความรู้ ภาษาอังกฤษ(74) การฝึกปฏิบัติจริง(48) คอมพิวเตอร์(18) เทคนิคการวิจัย(16) การใช้อินเตอร์เน็ต(9) และบัญชี(7)

บัณฑิตสัตวแพทย์ได้ให้ข้อเสนอแนะเกี่ยวกับมหาวิทยาลัยควรมุ่งเน้นการจัดหลักสูตรและสาขาวิชาที่เรียนด้านต่างๆ คือ ด้านการจัดหลักสูตรที่มุ่งเน้นการทำวิจัยและการปฏิบัติงานจริง(56) ด้านการสนับสนุนการจัดหลักสูตรนานาชาติ/ มีการจัดทำหลักสูตรร่วมกับมหาวิทยาลัยต่างประเทศ(37) ด้านการสนับสนุนการจัดหลักสูตรที่ดำเนินการร่วมกับภาคการผลิตจริง(28) และด้านสนับสนุนการจัดหลักสูตรลักษณะพหุสาขาวิชา หลักสูตรร่วม บูรณาการระหว่างสาขาวิชาหรือหลักสูตรร่วมระหว่างคณ (17)

บัณฑิตสัตวแพทย์ ได้ให้ข้อเสนอแนะเกี่ยวกับมหาวิทยาลัยควรมุ่งเน้นการจัดการเรียนการสอนด้านต่างๆ คือ ด้านสนับสนุนการจัดการเรียนการสอนที่พัฒนาทักษะชีวิต(52) เน้นการเรียนการสอนโดยใช้วิจัย โครงการ ปัญหาเป็นฐานในการจัดการเรียนการสอน(35) ด้านการจัดการเรียนการสอนรองรับการเปลี่ยนแปลงในระดับนานาชาติและกระแสโลกาภิวัตน์(32) ด้านส่งเสริมการพัฒนาคุณธรรม จริยธรรมของผู้เรียนผ่านกิจกรรมการเรียนการสอน(30) ด้านการสนับสนุนการเรียนรู้ด้วยตัวเองของนักศึกษา(25) และด้านการสนับสนุนการใช้เทคโนโลยีสารสนเทศเพื่อจัดการเรียนการสอนที่มีคุณภาพ(20)

บัณฑิตสัตวแพทย์ ได้ให้ข้อเสนอแนะเกี่ยวกับมหาวิทยาลัยควรมุ่งเน้นการจัดกิจกรรมพัฒนานักศึกษาด้านต่างๆ คือ จัดกิจกรรมด้านการพัฒนาศักยภาพนักศึกษาเช่น ทักษะ บุคลิกภาพ ภาษา(73) จัดกิจกรรมด้านจริยธรรมและคุณธรรม และจิตสำนึกความภูมิใจในความเป็นนักศึกษามหาวิทยาลัยขอนแก่น(47) จัดกิจกรรมส่งเสริมให้นักศึกษามีสุขภาพอนามัยด้านร่างกายและจิตใจที่ดี ปลอดจากสิ่งเสพติดและอบายมุข(25) มีระบบฐานข้อมูลการจัดกิจกรรมพัฒนานักศึกษา การประชาสัมพันธ์กิจกรรมอย่างทั่วถึง(15) และจัดกิจกรรมส่งเสริมด้านศิลปะและวัฒนธรรมไทยและภูมิปัญญาท้องถิ่น(14)

สำหรับข้อเสนอแนะเกี่ยวกับหลักสูตร/รายวิชาที่เรียน บัณฑิตสัตวแพทย์ เห็นว่า ควรให้ความรู้ด้านปศุสัตว์ธุรกิจ(1) เพิ่มสนทนาภาษาอังกฤษ(1) ข้อเสนอแนะเกี่ยวกับการเรียนการสอนบัณฑิตสัตวแพทย์ เห็นว่า ควรฝึกปฏิบัติให้มากขึ้น(9) เน้นการนำไปใช้จริง(2) เพิ่มอุปกรณ์และบุคลาการให้เพียงพอ(2) เชิญวิทยากรเชี่ยวชาญที่มีชื่อเสียงมาบรรยาย(1) เพิ่มการใช้ศัพท์เทคนิคทางวิชาชีพ(1) และข้อเสนอแนะเกี่ยวกับกิจกรรมพัฒนานักศึกษา เห็นว่า ควรเพิ่มงบประมาณจัดกิจกรรม(1) ควรให้ทุกคนเข้าร่วมทำกิจกรรม(1)

**สรุปและวิจารณ์**

ผลการศึกษาสภาพการได้งานทำของบัณฑิตสัตวแพทย์ มข. รุ่นที่ 22 ส่วนใหญ่ใช้เวลาศึกษาจนจบหลักสูตร 6 ปี ซึ่งเป็นไปตามกำหนดระยะเวลาของหลักสูตรสัตวแพทยศาสตรบัณฑิต บัณฑิตที่เข้ารับพระราชทานปริญญาบัตร เมื่อวันที่ 1 ธันวาคม 2557 จำนวน 93 คน ได้ตอบแบบสอบถามภาวะการมีงานทำของบัณฑิต รุ่นปีการศึกษา 2556 พบว่า มีงานทำแล้ว 87(93.55%)คน กำลังศึกษาต่อ 4(4.30%)คน และยังไม่ได้งานและมิได้ศึกษาต่อ 2(2.15%)คน

บัณฑิต 77.01% ได้งานทำภายใน 3-6 เดือน หลังสำเร็จการศึกษา 79.31% ทำงานในกลุ่มงานพนักงานบริษัทองค์กรธุรกิจเอกชน 16.09% เป็นข้าราชการ/เจ้าหน้าที่หน่วยงานของรัฐ 2.30% ประกอบอาชีพธุรกิจอิสระ/เจ้าของกิจการ ซึ่งสัดส่วนของพนักงานบริษัท/องค์กรธุรกิจเอกชนสูงกว่าข้าราชการ/เจ้าหน้าที่หน่วยงานของรัฐ โดยเฉพาะในกลุ่มงานด้านโรงพยาบาล/คลินิก/พนักงานบริษัท มีบัณฑิตเข้าทำงานมากถึง 69 คนซึ่งก็ยังเป็นสายงานอาชีพอันดับสูงสุดที่บัณฑิตเลือกให้ความสำคัญมาเป็นอันดับต้นๆมาโดยตลอด

สำหรับสัดส่วนบัณฑิตชาย-หญิงที่ทำงานในกลุ่มงานข้าราชการ/เจ้าหน้าที่หน่วยงานของรัฐ มีสัดส่วน เป็นบัณฑิตชาย 10.34% เป็นบัณฑิตหญิง 5.74% กลุ่มงานพนักงานบริษัท/องค์กรธุรกิจเอกชน/พนักงานขาย เป็นบัณฑิตชาย 33.33% บัณฑิตหญิง 45.97% สัดส่วนกลุ่มคลินิก/โรงพยาบาลสัตว์ เป็นเป็นบัณฑิตชาย 22.98% เป็นบัณฑิตหญิง 35.63 กลุ่มงานด้านคลินิก/โรงพยาบาลสัตว์ สัดส่วนบัณฑิตหญิงยังคงสูงกว่าบัณฑิตชาย นั่นคือ บัณฑิตหญิงยังคงเลือกกลุ่มงานด้านคลินิก/โรงพยาบาลสัตว์มากกว่ากลุ่มงานพนักงานบริษัท เหมือนกับที่ผ่านมา

ความรู้ความสามารถพิเศษที่บัณฑิตคิดว่า มีส่วนช่วยให้ได้งานทำ 2 อันดับแรกคือ 35.48% และ 16.13% บัณฑิตคิดว่ามีความสามารถพิเศษทางด้านภาษาต่างประเทศ และด้านการใช้คอมพิวเตอร์ ตามลำดับ ซึ่งสอดคล้องกับมหาวิทยาลัยมีนโยบายให้ทุกคณะวิชามีการเรียนการสอนเป็นภาษาอังกฤษอย่างน้อยร้อยละ 20 เพื่อเตรียมความพร้อมเข้าสู่สังคมอาเซียน และหลักสูตรสัตวแพทยศาสตรบัณฑิตที่กำหนดให้เรียนวิชาด้านภาษาอังกฤษ 12 หน่วยกิต มีการจ้างชาวต่างประเทศสอนเสริมภาษาอังกฤษ และการรายงานสัตว์ป่วยของนักศึกษา กำหนดให้รายงานเป็นภาษาอังกฤษ ด้านคอมพิวเตอร์ คณะมีห้องคอมพิวเตอร์และเครื่องคอมพิวเตอร์ให้บริการแก่นักศึกษาอย่างเพียงพอ นักศึกษาต้องศึกษาค้นคว้านำเสนอรายงานด้วยคอมพิวเตอร์ ซึ่งนักศึกษาจำเป็นต้องดำเนินการด้วยตัวเอง นอกจากนี้ คณะยังสนับสนุนให้นักศึกษามีโอกาสเข้าร่วมทำกิจกรรมกลุ่มนอกเหนือจากกิจกรรมในห้องเรียน โดยทำในลักษณะของสโมสร ชมรม ชุมนุม กิจกรรมทางศิลปวัฒนธรรม และกีฬา เป็นต้น โดยมีการจัดกิจกรรมตลอดทั้งปี ให้นักศึกษาได้มีโอกาสเข้าร่วมทำกิจกรรมนอกเหนือเวลาเรียน ซึ่งกิจกรรมเหล่านี้ สามารถบ่มเพาะและปลูกฝังประสบการณ์ทำงานเป็นทีม การทำงานร่วมกับผู้อื่น ให้แก่นักศึกษา ซึ่งอนาคตต่อไปประสบการณ์เหล่านี้ นักศึกษาสามารถนำไปปรับใช้ในชีวิตประจำวันและการทำงานจริง สามารถดำรงชีวิตอยู่ร่วมกับสังคมได้เป็นอย่างดี

ข้อเสนอแนะของบัณฑิตเกี่ยวกับหลักสูตร/สาขาวิชาที่บัณฑิตสำเร็จการศึกษา เห็นว่า ควรจัดหลักสูตรที่มุ่งเน้นการทำวิจัยและการปฏิบัติจริง และจัดทำหลักสูตรนานาชาติ มีการจัดทำหลักสูตรร่วมกับมหาวิทยาลัยต่างประเทศ ซึ่งสอดคล้องกับหลักสูตรสัตวแพทยศาสตรบัณฑิตที่เน้นการฝึกปฏิบัติจริงก่อนการสำเร็จการศึกษา คือการเรียนการสอนวิชาสหกิจศึกษาทางสัตวแพทยศาสตร์ ซึ่งเปิดโอกาสให้นักศึกษาเลือกฝึกตามหน่วยสัตว์ และสถานประกอบการที่ตนเองถนัดและสนใจ และยังมีการเรียนการสอนในหลักสูตรวิชาปัญหาพิเศษทางสัตวแพทย์ ที่นักศึกษาทุกคนต้องฝึกเสนอโครงการวิจัย การค้นคว้า การวิเคราะห์ข้อมูล และการเขียนรายงาน การนำเสนอผลการวิจัย เป็นต้น และคณะยังได้เปิดสอนหลักสูตรนานาชาติ เพื่อเตรียมความพร้อมเข้าสู่ประชาคมอาเซียน

ข้อเสนอแนะของบัณฑิตเกี่ยวกับการจัดการเรียนการสอนของมหาวิทยาลัย บัณฑิตสำเร็จการศึกษา เห็นว่า ควรมุ่งเน้นสนับสนุนด้านการพัฒนาทักษะชีวิต คณะได้กำหนดคุณลักษณะที่พึงประสงค์ของนักศึกษาสัตวแพทยศาสตรบัณฑิตไว้คือ มีความรู้ความสามารถในการคิด วิเคราะห์อย่างมีเหตุผล เป็นผู้ อดทด ใฝ่รู้และใฝ่ศึกษาหาความรู้ มีจริยธรรม คุณธรรมและจรรยาบรรณในวิชาชีพ มีความสามารถในการใช้เทคโนโลยีได้อย่างเหมาะสม มีความสามารถในภาษาต่างประเทศในระดับสื่อสารอย่างน้อยอีก 1 ภาษา สามารถทำงานร่วมกับผู้อื่นได้ดี และรับผิดชอบ ดำรงตนด้วยความเหมาะสม ซึ่งสิ่งเหล่านี้คณะได้สอดแทรกในการเรียนการสอนทุกรายวิชาแก่นักศึกษา อีกทั้งหลักสูตรสัตวแพทยศาสตรบัณฑิต ยังต้องมีการปรับปรุงให้สอดคล้องต่อสภาวะการณ์ปัจจุบันตามกำหนดระยะเวลาที่มหาวิทยาลัยกำหนด

บัณฑิตส่วนใหญ่ ทำงานตรงสายวิชาชีพของตนเอง มีเพียง 2 คนเท่านั้น ที่ไม่ตรงสายวิชาชีพ 95.29% พอใจในงานที่ทำ 86.20% นำความรู้ในสายวิชาชีพไปใช้มาก-มากที่สุด

บัณฑิต จำนวน 47 คน มีความประสงค์ที่จะศึกษาต่อ โดยเฉพาะระดับปริญญาโท 41 คน ปริญญาเอก 2 คน ซึ่งปัญหาและอุปสรรคต่อการศึกษาต่อ คือในเรื่องของคุณสมบัติในการสมัครเรียนและข้อมูลสถานศึกษาต่อไม่เพียงพอ ขาดความรู้พื้นฐาน และขาดแหล่งเงินทุน ในการศึกษาต่อ และในปัจจุบันคณะได้เปิดสอนหลักสูตรระดับปริญญาโท และปริญญาเอกนานาชาติ ไว้รองรับอย่างเพียงพอสำหรับบัณฑิตที่ต้องการจะศึกษาต่อ รวมทั้งมีเงินทุนสนับสนุนในเรื่องของการทำวิทยานิพนธ์ สำหรับนักศึกษาระดับบัณฑิตศึกษาอย่างเพียงพอ ซึ่งคณะ ควรส่งเสริมและสนับสนุนการให้ข้อมูลข่าวสาร เอกสารและการประชาสัมพันธ์ในการศึกษาต่อในเชิงรุก ให้บัณฑิตและผู้สนใจได้ทราบอย่างทั่วถึงและสม่ำเสมอ ซึ่งจะทำให้คณะมีนักศึกษาระดับบัณฑิตศึกษาสนใจเข้าศึกษาเพิ่มมากขึ้น

**เอกสารอ้างอิง**

1. สุทธิศักดิ์ นพวิญญูวงศ์ จิรศักดิ์ สุทัศนะจินดา สมัย แข็งขันธ์ และคณะ, 2540. ผลการติด ตามบัณฑิตสัตวแพทยศาสตร์ มข. **วารสารสัตวแพทยศาสตร์ มข**. ปีที่ 7 ฉบับที่ 2 หน้า 81-86
2. สุทธิศักดิ์ นพวิญญูวงศ์ และคณะ, 2542. การศึกษาสถาบัน ตอนที่ 1 งานของบัณฑิตสัตว-

แพทย์ รุ่นที่ 6 และ 7 **นำเสนอในการประชุมวิชาการทางสัตวแพทย์ ครั้งที่ 25 ระหว่างวันที่ 27-29 ตุลาคม 2542** ณ โรงแรมมิราเคิล แกรนด์ คอนแวนชั่น กรุงเทพฯ หน้า 370-377

3. สุทธิศักดิ์ นพวิญญูวงศ์ จิรศักดิ์ สุทัศนะจินดา และพนิดา สังฆพันธ์, 2542. การหา

งานทำของบัณฑิตสัตวแพทย์ รุ่นที่ 6 **วารสารส่งเสริมประสิทธิภาพการเรียนการสอน** ปีที่

6 ฉบับที่ 3 (ก.ย.-ธ.ค. 42) หน้า 33-38

---------------------------------